கதீஜா யாக்கூப் அசன்

கதீஜா யாக்கூப் அசன் (Khadija Yakub Hasan) ஓர் இந்திய அரசியல்வாதியாவார். தமிழ்நாட்டின் முதல் இசுலாமியப் பெண் கௌரவ நீதிபதியும், முதல் இஸ்லாமியப் பெண் சட்டமன்ற உறுப்பினருமாவார்.. இவர் விடுதலைப் போராட்ட  வீரர் யாக்கூப் அசன் சேத்தின் மனைவி ஆவார்.  

 வாழ்க்கைக் குறிப்பு 
கதீஜா, துருக்கியில் பிறந்து வளர்ந்தார். இவர் கான்ஸ்டான்டோனோபிள் பல்கலைக்கழகத்தில் படித்தார்.இங்கிலாந்தில்தனது  உயர்க் கல்வியை  முடித்தார். இவரது குடும்பம் பணமும் அதிகாரமும் படைத்த செல்வச் செழிப்பான குடும்பம் என்று சொல்லப்படுகிறது.

நாக்பூரைச் சேர்ந்த யாக்கூப் அசன் என்பவரை மணந்து கொண்டு இவர் இந்தியா வந்தார். 1893ல் பெங்களூரில் வர்த்தகராகத் தன் தொழில் வாழ்க்கையைத் தொடங்கிய யாக்கூப், நவாப் சி. அப்துல் ஹக்கீமின் கீழ் சர்வதேச வணிக முகவராக பணியாற்றினார். பின்னர் 1901-ம் ஆண்டு சென்னையில் குடியேறினார்..  யாக்கூப் சென்னை போன்ற தென்னகத்து நகரத்தில் வாழத் தொடங்கினாலும் அட்டா துருக்கின் புரட்சிகர துருக்கிப் பெண்களைப் போலவே தலையை மட்டும் துணி கொண்டு மூடியபடி, மேற்கத்திய ஆடைகள் அணிந்து காணப்பட்டார்..

 அரசியல் வாழ்க்கை 
அகில இந்திய முசுலிம் லீக் தொடங்கப்படும் போது அதன் ஆரம்பக்கால நிர்வாகத்தில் பெரும்பங்காற்றினார் யாக்கூப். அவர் 1916 முதல் 1919 ஆம் ஆண்டு வரை இந்திய முஸ்லிம் லீக்கின் மதராஸ் மாகாண சட்ட மேலவை உறுப்பினராகச் செயல்பட்டார். கணவருடன் அரசியல் பணியில் ஈடுபட்ட கதீஜா, சென்னை மாகாணத்தின் முதல் இஸ்லாமியப் கௌரவ நீதிபதியாகப் பணியாற்றத்  தொடங்கினார்.

1917 ஆம்  ஆண்டு இந்திய மகளிர் கழகம் தொடங்கப்பட்ட போது அதன் தொடக்க உறுப்பினர்களில் ஒருவராக டாக்டர் முத்துலட்சுமி ரெட்டி, அம்மு சுவாமிநாதன், அன்னி பெசண்ட், டோரதி ஜீனராஜதாசா போன்றோருடன் இணைந்து பணியாற்றினார் கதீஜா.

கிலாபத் இயக்கத்தில் பங்கேற்பு 

1919 ஆம் ஆண்டு இந்தியா முழுக்க கிலாபத் இயக்கம் பரபரப்பாக தொடங்கி இஸ்லாமிய மக்களிடையே பெரும் எழுச்சி உண்டாகி வந்தது. உதுமானிய கலீபகத்தை ஆங்கிலேயரின் பிடிகளிலிருந்து காப்பாற்ற இந்தப் போராட்டத்தை முகமது அலி மற்றும் சௌகத் அலி சகோதரர்கள் முன்னெடுத்தனர். கதீஜா அசன் பெண்களுக்கான தனி கிலாபத் அமைப்பு ஒன்றைத் தொடங்கி அரசுப் பள்ளிகளிலிருந்து தங்கள் பெண் பிள்ளைகளை விலக்கிக் கொள்ளுமாறு இஸ்லாமியப் பெண்களிடம் வலியுறுத்தினார்.

அரசுக்கல்வி நிறுவனங்களில் ஆங்கிலேய அரசு வன்முறையைக் கட்டவிழ்த்துவிட, இந்தப் போராட்டத்தின் முதல் சென்னைக் கூட்டத்தை முஸ்லிம் சம்மேளனத்தின் தலைவரான யாக்கூப் சைத் திருவல்லிக்கேணியில் நடத்தினார். கிலாபத் இயக்கம் ஒத்துழையாமை இயக்கத்துடன் சேர்ந்து கொண்டது. இந்தப் போராட்டங்களில் கதீஜா கணவருடன் துணை நின்றார்.

பிப்ரவரி 15, 1921 அன்று அரசின் உத்தரவின்றி, கதீஜாவும் யாக்கூப்பும் தம்பதியாக கோழிக்கோட்டில் கிலாபத் இயக்கக் கூட்டம் ஒன்றில் கலந்துகொள்ளச் சென்றனர். மாப்பிளா இஸ்லாமியர் கூட்டத்திற்குத் திரளாக வந்து ஆதரவு தந்தனர். யாக்கூப் கைது செய்யப்பட்டு ஆறு மாதக் கடுங்காவலில் வைக்கப்பட்டார். ஆனால் ஆங்கிலேயக் காவல்துறை கதீஜாவை கைது செய்யவில்லை. கைதான காரணத்தால் யாக்கூபால் அடுத்த தேர்தலில் நிற்கமுடியவில்லை.

பெண்களின் பிரதிநிதி

1933 ஆம் ஆண்டு இலக்னோ நகரில் நடைபெற்ற ஏழாவது  [[அகில இந்திய மகளிர் மாநாடு|அகில இந்திய மகளிர் மாநாட்டில்] மதராஸ் மாகாண இஸ்லாமியப் பெண்களின் பிரதிநிதியாக, டாக்டர் முத்துலட்சுமி ரெட்டியுடன் இணைந்து கலந்து கொண்டார்.

சட்டமன்றத் தேர்தல்

கதீஜா, 1935 ஆம் ஆண்டு இஸ்லாமியப் பெண்களின் அரசியல் பங்கு மேம்பட, சி எஃப் பிரேக்க்தபுரியைச் சந்தித்து மகளிர் கூட்டமைப்பைச் சேர்ந்த முத்துலட்சுமி ரெட்டி, திருமதி சோப்ரா, திருமதி பொன்னுசாமி ஐயர் ஆகியோருடன் இணைந்து கோரிக்கை வைத்தார். பர்தா முறை அதிகமாகப் பயன்பாட்டில் இருந்த காலகட்டத்தில், பர்தா அணிந்த பெண்கள் வேட்புமனு தாக்கல் செய்ய அனுமதி இல்லை என்ற ஆங்கிலேய அரசின் நிலைப்பாட்டைத் தளர்த்தி அவர்களது ஆண் துணை யார் வேண்டுமானாலும் தேர்தல் அதிகாரியிடம் பெண்களின் கையொப்பமிட்ட வேட்புமனுக்களைத் தாக்கல் செய்யலாம் என அனுமதி கோரப்பட்டது. மே 19, 1936 அன்று இஸ்லாமியப் பெண்களுக்குப் பதிலாகக் குடும்ப ஆண் உறுப்பினர்கள் வேட்புமனு தாக்கல் செய்யலாம் என்று அரசாணை பிறப்பிக்கப்பட்டது.

பெண்களுக்கான தனி இடஒதுக்கீட்டில், இஸ்லாமிய மற்றும் கிறிஸ்துவப் பெண்களுக்கான உள் இடஒதுக்கீடு 1937 ஆம் ஆண்டு நடைபெற்ற தேர்தலில் அமுலுக்கு வந்தது. இதனால் பிப்ரவரி மாதம் நடைபெற்ற சட்டமன்றத் தேர்தலில் 9 பெண்கள் வெற்றி பெற்றனர். அம்மண்ண ராஜா, அஞ்சலை அம்மாள், ஜெபமணி மாசிலாமணி, ருக்மிணி லட்சுமிபதி போன்றோருடன் காங்கிரஸ் கட்சி ஆதரவில் முஸ்லிம் பெண்களின் ஒதுக்கீட்டில் வென்று சட்டமன்றம் சென்றார்.. இஸ்லாமியப் பெண் ஒருவர் சட்டமன்றத்துக்குள் சென்றது அதுவே முதல் முறை. அதே ஆண்டு தேர்தலில் வென்று யாக்கூப் அசன் சேத் பொதுப்பணித்துறை அமைச்சரானார். இரண்டு ஆண்டுகள் கணவன் மனைவி இருவரும் சட்டமன்றப் பணிகளில் ஆர்வத்துடன் ஈடுபட்டனர்.

அமைச்சர் பதவியை விட்டு விலகுதல்

9 ஆக்டோபர் 1939 அன்று ஆங்கிலேய அரசு இரண்டாம் உலகப் போரில் பங்கேற்றதைக் கண்டித்து சக்ரவர்த்தி இராசகோபாலாச்சாரி தலைமையிலான அமைச்சரவை ஒட்டுமொத்தமாக பதவி விலகியது. ஆளுநர் ஆட்சி அமுலுக்கு வந்தது.

 இறப்பு 
1940 ஆம் ஆண்டு மார்ச் 23 அன்று ராம்கர் காங்கிரசு மாநாட்டில் பங்கேற்றுத் திரும்பிய யாக்கூப் அசன் சேத், நெஞ்சுவலியால் தனது நுங்கம்பாக்கம் இல்லத்தில் காலமானார்.. அதன் பிறகு கதீஜா என்ன ஆனார் என்பன பற்றிய குறிப்புகள் எங்கும் இல்லை.

  மேற்கோள்கள் 

பகுப்பு:தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
பகுப்பு:1940 இறப்புகள்